Úradný vestník L 176 , 09/07/1994 S. 0023 - 0024

Fínske špeciálne vydanie: Kapitola 3 Zväzok 59 S. 0011

Švédske špeciálne vydanie: Kapitola 3 Zväzok 59 S. 0011



Rozhodnutie Komisie z 8. júna 1994 o uvádzaní výrobku pozostávajúceho z geneticky modifikovaného organizmu, semien tabaku odrody ITB 1000 OX odolných voči herbicídom podľa článku 13 smernice Rady 90/220/EHS na trh (94/385/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu 90/220/EHS z 23. apríla 1990 o zámernom uvoľnení geneticky modifikovaných organizmov (GMO) do životného prostredia [1], a najmä na jej článok 13, keďže v súlade s časťou C smernice Rady 90/220/EHS existuje v rámci spoločenstva postup umožňujúci príslušnému orgánu členského štátu udeliť súhlas s uvedením výrobkov obsahujúcich geneticky modifikované organizmy na trh; keďže oznámenie týkajúce sa uvedenia takýchto výrobkov (odroda tabaku odolná voči herbicídom) na trh bolo predložené príslušnému orgánu členského štátu; keďže následne príslušný orgán postúpil prípad ďalej Komisii so súhlasným stanoviskom; keďže Komisia postúpila tento prípad príslušným orgánom všetkých členských štátov; keďže príslušný orgán iného členského štátu vzniesol voči tomuto prípadu námietku; keďže je preto v súlade s článkom 13 ods. 3 Komisia povinná rozhodnúť v súlade s postupom ustanoveným v článku 21 smernice 90/220/EHS; keďže podľa smernice 90/220/EHS sú hodnotené iba riziká vzťahujúce sa na uvoľnenie samotnej geneticky modifikovanej rastliny tabaku; keďže, okrem toho, povoľovanie chemických herbicídov používaných na rastliny a posúdenie vplyvu ich použitia na životné prostredie spadá do pôsobnosti smernice Rady 91/414/EHS z 15. júla 1991 o uvádzaní prípravkov na ochranu rastlín na trh [2], a nie do pôsobnosti smernice Rady 90/220/EHS; keďže Komisia, posúdiac prípad a berúc do úvahy všetky informácie zaslané orgánmi členských štátov vrátane rozsiahlych dôkazov testovania zistila, že sa neočakáva, že by boli potencionálne riziká pre ľudské zdravie a životné prostredie predstavované uvedením na trh a pestovaním odrody tabaku odolnej voči herbicídu bromoxynil významné, pokiaľ ide o aspekty, na ktoré sa vzťahuje smernica 90/220/EHS; keďže Komisia môže následne prijať kladné rozhodnutie o uvedení spomenutého výrobku na trh podľa smernice 90/220/EHS; keďže toto rozhodnutie je v súlade so stanoviskom Výboru zástupcov členských štátov zriadeným podľa článku 21 smernice 90/220/EHS, PRIJALA TOTO ROZHODNUTIE: Článok 1 Týmto sa prijíma kladné rozhodnutie, podľa ktorého úrady Francúzska v súlade s článkom 13 smernice 90/220/EHS udelia súhlas s uvedením tohto výrobku oznámeného spoločnosťou Société nationale d'exploitation industrielle de tabacs et allumettes (Seita) (Číslo oznámenia: C/F/93/08–02) na trh: Semená geneticky modifikovaného Nicotiana tabacum (bežný názov: tabak), odroda ITB 1000 OX, samčí sterilný hybrid, odolný voči herbicídu bromoxynil a obsahujúci gén nitrilázy z Klebsiella ozaenae promotor RuBisCo SSU z Helianthus annuus a terminátor génu nopalín syntázy z Agrobacterium tumefaciens pTiA6. Článok 2 Toto rozhodnutie je adresované členským štátom. V Bruseli 8. júna 1994 Za Komisiu Yannis Paleokrassas člen Komisie [1] Ú. v. ES L 117, 8.5.1990, s. 15. [2] Ú. v. ES L 230, 19.8.1991, s. 1. --------------------------------------------------